– Coverlåter kan bli så utrolig kjedelige – noen ganger så kjedelige at jeg får lyst til å ta med meg ukulela og gå ut av rommet, sier Tyler Joseph i Twenty One Pilotes.

Det skjedde heldigvis ikke da Twenty One Pilots covret sju låter på tre minutter hos Christine – som du kan se i videoen under.



Sauna og konsert

Den amerikanske duoen Twenty One Pilots var i Oslo for å spille sin andre konsert her til lands etter at de falt pladask for oss Norge under Slottsfjellfestivalen i fjor sommer.

– Det er litt tristere her nå, men vi gleder oss til sauna og konsert, sier Tyler, som sammen med partner Josh har en måned med turnering i Europa foran seg.

Gutta er opprinnelig fra Colombus, Ohio, men er ikke så veldig opptatt av akkurat det:

– Ingen vet hvor Ohio er uansett, så vi pleier bare å si at vi kommer fra et sted sånn omtrent midt i Amerika, ler Josh.

Se flere liveopptredener hos Christine her!

Hyller mamma

En av låtene på guttas seneste album, Vessel, handler om moren til Tyler.

– Jeg liker egentlig ikke å skrive låter om andre mennesker, for folk forsvinner jo, sier en ettertenksom låtskriver.

– Men mamma er jo der, og jeg elsker henne veldig høyt.

Se og hør Twenty One Pilotes fremføre «House of Gold» her: